b'\n_START_ARTICLE_\nMutagen\n_START_PARAGRAPH_\nMutagen (dobesedno sprememba izvora) je fizi\xc4\x8dni ali kemi\xc4\x8dni dejavnik, ki spreminja genetski material, po navadi DNK, organizma in s tem pove\xc4\x8da pogostost mutacij naravnega sistema. Ker veliko mutacji povzro\xc4\x8da raka, so mutagene snovi po navadi tudi rakotvorne. Mutageni pa ne povzro\xc4\x8dajo vseh mutacij. Pojavijo se tako imenovane spontane mutacije zaradi napak v DNK replikaciji, popravilu in rekombinaciji.\n_START_SECTION_\nPosledice mutacij\n_START_PARAGRAPH_\nSpremembe v nukleinski kislini, ki jih povzro\xc4\x8dajo mutacije vklju\xc4\x8dujejo zamenjavo nukleotidovih osnovnih parov, vstavljanje in brisanje enega ali ve\xc4\x8d nukleotidov v DNK zaporedju. \xc4\x8ceprav so nekatere od teh mutacij smrtonosne ali povzro\xc4\x8dajo resna obolenja, imajo mnoge od njih manj\xc5\xa1e u\xc4\x8dinke, kot so spremembe v zaporedju kodiranih beljakovin in niso tako pomembne. Veliko mutacij ne povzro\xc4\x8da vidnih sprememb, bodisi zato, ker se pojavljajo v intronih ali zato, ker ne spreminjajo zaporedja aminokislin. V redkih primerih lahko ustvarijo koristne mutacije, kot je odpornost na bolezen, ali spodbujanje evolucijske spremembe v populaciji.\n_START_SECTION_\nGenetski drs\n_START_PARAGRAPH_\nV neki prvotni populaciji lahko pride do nastanka ve\xc4\x8d manj\xc5\xa1ih skupin. V teh skupinah pride pri kri\xc5\xbeanju do naklju\xc4\x8dnega nabora posameznih osebkov in s tem tudi do naklju\xc4\x8dnega izbora gamet, posledica je razli\xc4\x8dna frekvenca genov v naslednjih generacijah. Znotraj te skupine (nove populacije) vse bolj prihaja do kri\xc5\xbeanja podobnih posameznikov, zaradi \xc4\x8desar se eni geni utrdijo, drugi pa izgubijo, posledica pa so vse ve\xc4\x8dje razlike med skupinami. Na ta na\xc4\x8din prihaja do razhajanja v frekvenci genov od prvotne populacije kar imenujemo naklju\xc4\x8dni genetski drs.\n_START_SECTION_\nGenska preiskava\n_START_PARAGRAPH_\nJe preiskavni postopek na ravni kromosomov, genov in beljakovin za ugotavljanje dednih in infekcijskih bolezni ter genskih okvar, prena\xc5\xa1alstva okvarjenih genov ter nagnjenosti do dolo\xc4\x8denih genskih bolezni. Enaki postopki se uporabljajo tudi pri osebni identifikaciji za potrebe sodne medicine in kriminologije.\n_START_SECTION_\nOdkritje mutageneze\n_START_PARAGRAPH_\nLeta 1920, je Hermann Muller odkril, da x-\xc5\xbearki povzro\xc4\x8dajo mutacije pri vinskih mu\xc5\xa1icah. Ugotovil je tudi, da x-\xc5\xbearki vplivajo na ljudi. Prve mutagene snovi, ki so jih prepoznali so bile rakotvorne in snovi, ki povzro\xc4\x8dajo raka. Prvi zdravniki so odkrili tumorje pri pacientih, ve\xc4\x8d kot 2000 let pred odkritjem kromosomov in DNK. V Gr\xc4\x8diji je Hipokrat 500 pred na\xc5\xa1im \xc5\xa1tetjem, poimenoval tumorje v obliki rakovice kot rak._NEWLINE_V Angliji je leta 1775 dr. Percivall Pott napisal knjigo o visoki pojavnosti raka na modih pri dimnikarjih. To so bili obi\xc4\x8dajno fantje, ki so bili dovolj majhni, da so zlezli v dimnik in omeli saje. Pott je domneval, da dimni\xc5\xa1ke saje vsebujejo rakotvorne snovi, ki lahko povzro\xc4\x8dijo rast bradavic le te pa so zna\xc4\x8dilne za raka na modih. 150 let kasneje so ugotovili, da saje iz dimnika vsebujejo ogljikovodike, ki lahko povzro\xc4\x8dijo mutiranje DNK._NEWLINE_V Franciji leta 1890, se je pri delavcih, ki so delali v vinarni Bordeoux pokazala visoka stopnja ko\xc5\xbenega raka na zadnji strani njihovega vrata. Ti delavci so se vse dneve sklanjali in obirali grozdje, zato so imeli zadnji del vratu zelo izpostavljen soncu. Kasneje se je pokazalo, da son\xc4\x8dna svetloba vsebuje tudi ultravijoli\xc4\x8dne \xc5\xbearke, ki pa so mutageni.\n_START_SECTION_\nMutageni v leposlovju\n_START_PARAGRAPH_\nV znanstveni fantastiki, so mutageni predstavljeni kot snovi, ki spremenijo obliko tistega, ki jih je prejel. Ena od njih so Ninje \xc5\xbeelve, stripi, televizijske serije, video in ra\xc4\x8dunalni\xc5\xa1ke igrice, kot so Metroid Prime Trilogy, Resistance: Fall of Man, Resident Evil, Infamous, Command & Conquer itn., in igra\xc4\x8de.'